EkBass/fiwiki-20250220-pages-articles huggingface dataset:
Kungsbackaån

Kungsbackaån on Ruotsissa Hallandin läänissä virtaava 17 kilometriä pitkä joki, joka muodostaa Kungsbackaånin vesistössä alaosan sen 32 kilometriä pitkään pääuomaan. Joen valuma-alueen pinta-ala on 302 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Kungsbackafjordiin Kungsbackassa. == Joen kulku ja pääuoma == Joki käsittää vesistöalueensa alajuoksun Lindomen taajamasta Kungsbackaan. Sen voi katsoa alkavan Intagsbäckenin ja Lindomeånin yhtymäkohdasta, jolloin sen pituudeksi tulee 17 kilometriä. Se virtaa koko ajan savipelloilla matkallaan kohti etelää. Matkalla se ohittaa Lindomen lisäksi vain Älvsåkerin ja lopuksi se virtaa Kungsbackan läpi. Joki laskee Kungsbackafjordeniin. Pääuoma on Kungsbackaånia 15 kilometriä pitempi. Ruotsin vesistöviranomaiset valitsevat vesistön pääuomaksi sen jokihaaran, jossa on suurempi virtaama. Sellainen alkaa Oxsjönistä ja sen laskupuro laskee Östra Ingsjöniin. Tämä järvi sekä Kalven ja Västra Ingsjön muodostavat vesireitillä seitsemänkilometrisen järviosuuden, joka jatkuu edelleen länteen päin Lindomeånina. Sen uoma virtaa kokonaan peltojen valtaamassa laaksossa ja yhtyy alempana Kungsbackaåniin. == Lähteet == === Huomautuksia === === Viitteet === * Luokka:Ruotsin joet Luokka:Härrydan kunta Luokka:Kungsbackan kunta Luokka:Mölndalin kunta
Aarhusin hiippakunta

Århusin hiippakunta (Århus stift) on yksi Tanskan kansankirkon hiippakunnista ja sen toiminta on alkanut varhaisella keskiajalla. Hiippakunnan ensimmäiseksi piispaksi vihittiin Reginbrand i vuonna 948. Århusin kaupungin piispa oli yksi kolmesta tanskalaisesta piispasta, joka oli mukana suuressa Ingelheimin kirkollikokouksessa Saksassa 948. Hiippakunta lakkautettiin kuitenkin 988, mutta perustettiin uudelleen 1070, jolloin alettiin rakentaa ensimmäistä tuomiokirkkoa, Nikolain kirkkoa Århusiin. Hiippakunnan alue käsittää Jyllannin niemimaan koillisosan, Viborgin hiippakunnan eteläpuolella. Hiippakunnan tuomiokirkkona on 1200-luvulta alkaen Århusin Sankt Klemensin kirkko. Hiippakunnan piispana on vuodesta 2015 alkaen Henrik Wigh-Poulsen. Hiippakunta on jaettu 14 rovastikuntaan ja 336 seurakuntaan. Hiippakunnassa on noi 330 pappia. == Piispat == === Katolinen aika === * 1157– Eskil * 1165–1191 Svend * 1191–1204 Peder Vognsen * 1204–1215 Skjalm Vognsen * 1215–1224 Ebbe Vognsen * 1224–1246 Peder Elafsen * 1249–1260 Peder Ugetsen * 1261–1272 Tyge * 1272–1276 Peder IV * 1276–1288 Tyge II * 1288–1306 Jens Assersøn * 1306–1310 Esger Juul * 1310–1325 Esger Bonde * 1325–1352 Svend * 1352–1369 Poul * 1369–1386 Oluf * 1386–1395 Peder Jensen Lodehat * 1395–1424 Bo Mogensen * 1424–1449 Ulrik Stygge * 1449–1482 Jens Iversen Lange * 1482–1490 Ejler Madsen Bølle * 1490–1520 Niels Clausen * 1520–1536 Ove Bille === Luterilainen aika === * 1537–1557 Mads Lang * 1557–1587 Lauritz Bertelsen * 1587–1590 Peder Jensen Vinstrup * 1591–1593 Albert Hansen * 1593–1626 Jens Gjødesen * 1626–1643 Morten Madsen * 1645–1660 Jacob Matthiesen * 1660–1664 Hans Brochmand * 1664–1691 Erik Grave * 1691–1713 Johannes Braem * 1713–1738 Johannes Ocksen * 1738–1764 Peder Jacobsen Hygom * 1764–1777 Poul Mathias Bildsøe * 1777–1788 Jørgen Hee * 1788–1805 Hector Frederik Janson * 1805–1829 Andreas Birch * 1829–1830 Peter Hans Mønster * 1830–1845 Jens Paludan-Müller * 1845–1881 Gerhard Peter Brammer * 1881–1884 Bruun Juul Fog * 1884–1905 Johannes Clausen * 1905–1907 Fredrik Nielsen * 1907–1916 Hans Sophus Sørensen * 1916–1931 Thomas Schiøler * 1931–1940 Fritz Bruun-Rasmussen * 1940–1962 Skat Hoffmeyer * 1962–1963 Kai Jensen * 1963–1980 Henning Høirup * 1980–1994 Herluf Eriksen * 1994–2015 Kjeld Holm * 2015– Henrik Wigh-Poulsen == Lähteet == == Aiheesta muualla == * Århusin hiippakunnan kotisivuː https://aarhusstift.dk/ Luokka:Tanskan kansankirkon hiippakunnat
Nurmikäenkaali

Nurmikäenkaali (Oxalis dillenii) on käenkaalikasvien (Oxalidaceae) heimoon, käenkaalien (Oxalis) sukuun kuuluva kasvilaji. Se on yksivuotinen ja matalakasvuinen kasvilaji, joka muistuttaa muun muassa sarvikäenkaalia eli tarhakäenkaalia (Oxalis corniculata) sekä pystykäenkaalia (Oxalis fontana). Nurmikäenkaali on kotoisin Pohjois-Amerikasta, mutta nykyisin sitä tavataan myös Euroopassa. Nurmikäenkaalin varret ovat karvaisia, kasvutavaltaan pystyjä sekä yleensä yläosistaan haarovia. Varsien alaosissa lehdet ovat kierteisesti, mutta yläosissa lähes vastakkaisesti. Korvakkeet saattavat puuttua kokonaan tai ne ovat kapeita, pyöreäkärkisiä ja karvareunaisia. Nurmikäenkaalin kukat sijaitsevat yksittäin ja ovat väriltään kirkkaankeltaisia. Kukinnon haarat sekä kukkien verhiöt ovat karvaisia. Hedelmäasteella kukkaperät kaartuvat alaspäin, vaikka itse hedelmät ovat pystyssä. Hedelminä olevat kodat ovat karvaisia. Nurmikäenkaalin tieteellisen nimen lajinimi (dillenii) viittaa 1687–1747 eläneeseen saksalaiseen kasvitieteilijään Johann Jakob Dilleniukseen. == Lähteet == == Aiheesta muualla == * Laji.fi: Nurmikäenkaali (Oxalis dillenii) Luokka:Käenkaalit
Ruskelanruusu

Ruskelanruusu (Rosa ’Ruskela’) on Rosa Spinosissima-ryhmään eli tarhapimpinellaruusuihin kuuluva ruusulajike, jolle on tunnusomaista kerrannaiset, kauniin vaaleanpunaiset kukat. Ruusu kuuluu Suomen historiallisiin ruusuihin. Sen menestymisalue yltää Suomessa Lapin porteille saakka (vyöhyke VI). == Alkuperä == Ruskelanruusu on löydetty 1990-luvun alussa Vihdin Ruskelasta. Nimensä ruusu on saanut löytöpaikkansa perusteella. Sitä on löytynyt myöhemmin myös Vaalimaalta ja Viipurin läheltä Karjalasta. Ruusun alkuperästä ei ole varmaa tietoa, mutta sen on arveltu tulleen Kaakkois-Suomeen Pietarista. == Kuvaus == Ruskelanruusu kasvaa Suomessa 1,5 – 2 metriä korkeaksi pystyksi, tiheäkasvuiseksi pensaaksi. Lehdet ovat ruohonvihreät, sahalaitaiset, pyöreänsoikeat, suuremmat kuin juhannusruusulla. Kesäkuun loppupuolella alkava kukinta kestää pari viikkoa. Kukat ovat halkaisijaltaan 6 – 7 cm, kerrannaiset, puhtaan vaaleanpunaiset ja tuoksuvat. Isoja terälehtiä on noin 25 ja lisäksi pienempiä. Kukat eivät juurikaan haalistu vanhetessaan. Heteet ovat ruskeankeltaiset ja näkyvissä osittain. Niiden väri haalistuu kukan vanhetessa. Kukan tuoksu on voimakas, miellyttävä, raikas ja pimpinellaruusumainen, vivahteena sitruuna. Muodostaa tummanpunaisia, pyöreän pitkulaisia kiulukoita. Juurivesoja muodostuu melkoisesti. Viihtyy aurinkoisella ja puolivarjoisella paikalla, vettä läpäisevässä, keskiravinteisessa, tuoreessa maassa. Ruusu sietää auringon paahdetta ja myös kuivuutta. Ruskelanruusu menestyy Suomessa kasvuvyöhykkeillä I – VI. == Lähteet == Luokka:Ruusulajikkeet
Tylppäkyhmyotsa

Tylppäkyhmyotsa (Steatocranus gibbiceps) on kirjoahventen (Cichlidae) heimoon kuuluva makeissa vesissä elävä kalalaji. Se on sukunsa Steatocranus tyyppilaji. Tylppäkyhmyotsaa kalastetaan ravinnoksi. Tylppäkyhmyotsa voi kasvaa korkeintaan kymmenen senttimetrin mittaiseksi. Lajia tavataan Kongon tasavallasta ja Kongon demokraattisesta tasavallasta. Se elää noin 24–27 asteen lämpöisissä pohjavesissä ja käyttää ravinnokseen pääasiassa nilviäisiä. Kansainvälinen luonnonsuojeluliitto IUCN luokittelee tylppäkyhmyotsan elinvoimaiseksi lajiksi. == Lähteet == Luokka:Kirjoahvenet
Grönlannin hiippakunta

Grönlannin hiippakunta (; ) on Tanskan kansankirkon hiippakunta, joka käsittää Grönlannin saaren. Hiippakunta kuuluu Grönlannin paikallishallinnon alaisuuteen lainsäädännön ja talouden osalta. Luterilainen kirkollinen toiminta alkoi Grönlanissa 1700-luvun alkupuolella, kun norjalaissyntyinen pappi Hans Egede lähti saarelle julistamaan kristinuskoa. Hän perusti myuös Godthåbin, nykyisen Nuukin kaupungin ja toimi siellä piispana vuodesta 1740. Grönlantia koskeva kirkkolaki annettiin 1905. Kirkko Grönlannissa sai hiippakunnan aseman 1993 annetun lain kautta. Siinä määrätään muun muassa, että Nuukin tuomiokirkko on Grönlannin tuomiokirkko. Hiippakunta on jaettu kolmeen rovastikuntaan. Hiippakunnan ensimmäinen piispa oli Kristian Mørk, häntä seurasi Sofie Petersen, ja nykyinen Grönlannin piispa on vuodesta 2020 Paneeraq Siegstad Munk. == Lähteet == Luokka:Tanskan kansankirkon hiippakunnat Luokka:Grönlantilainen kulttuuri
Caldwell-luokka

Caldwell-luokka oli Yhdysvaltain laivaston kuuden hävittäjän muodostama alusluokka, joka valmistettiin ensimmäisen maailmansodan aikana ja hieman sen jälkeen. Aluksista neljä oli sodan lopulla saattuepalveluksessa Atlantilla ja kaksi valmistui vasta sotatoimien päätyttyä. Aluksista kaksi romutettiin 1930-luvulla ja loput neljä osallistuivat toiseen maailmansotaan. Kolme aluksista luovutettiin Britannian kuninkaalliselle laivastolle hävittäjiä tukikohdista -sopimuksen mukaisesti ja neljäs oli nopeana kuljetusaluksena. == Alukset == Luokan alusten hankinta vahvistettiin 3. maaliskuuta 1915. Vain Connerin ja Stoctonin propulsiojärjestelmät vastasivat aiempia, mutta loput poikkesivat aiemmista. Niissä oli kaksi potkuria. Caldwellissa oli General Electricin valmistamat Curtis-turbiinimoottorit ja erilliset risteilymoottorit. Lopuissa oli Parsonsin valmistamat turbiinimoottorit.Friedman 2004 s. 37 Alusten aseistusta täydensivät kaksi yhden naulan ilmatorjuntatykkiä, joista toinen oli komentosillan ja tykkitornin No 1 välissä ja toinen takakannen kansirakenteen katolla. Toisen maailmansodan aikana tykit vaihdettiin kolmen tuuman 23 pituuskaliiperin tykeillä. Caldwell-luokan hävittäjätFriedman 2004 s. 490 Nimi Telakka Kölinlasku Vesille Valmis Kohtalo USS Caldwell Mare Islandin laivastontelakka 9. joulukuuta 1916 10.heinäkuuta 1917 1. joulukuuta 1917 poistettu palveluksesta 27. kesäkuuta 1922 laivastoluettelosta 7. kesäkuuta 1936 romutettu 1936 USS CravenWhitley 1988, s. 88 Norfolkin laivastontelakka 20. marraskuuta 1917 29. kesäkuuta 1918 19. lokakuuta 1918 poistettu palveluksesta 15. kesäkuuta 1922 palautettu palvelukseen 9. elokuuta 1940 luovutettu 23. lokakuuta 1940 Britannian kuninkaalliselle laivastolle HMS Lewes miehistönsä upottama toukokuussa 1946 USS Gwin Seattle Dry Dock Company 21. kesäkuuta 1917 22. joulukuuta 1917 18. maaliskuuta 1920 poistettu palveluksesta 28. kesäkuuta 1922 alusluettelosta 25. tammikuuta 1937 myyty maaliskuussa 1939 USS Conner William Cramp and Sons 16. lokakuuta 1916 21. elokuuta 1917 12. tammikuuta 1918 poistettu palveluksesta 21. kesäkuuta 1922 palautettu palvelukseen 23. elokuuta 1940 luovutettu 23. lokakuuta 1940 Britannian kuninkaalliselle laivastolle HMS Leeds myyty romutettavaksi maaliskuussa 1947 USS Stockton William Cramp and Sons 16. lokakuuta 1916 17. heinäkuuta 1917 26. marraskuuta 1917 poistettu palveluksesta 26. kesäkuuta 1922 palautettu palvelukseen 16. elokuuta 1940 luovutettu 23. lokakuuta 1940 Britannian kuninkaalliselle laivastolle HMS Ludlow palautettu kesäkuussa 1945 Yhdysvalloille myyty romutettavaksi toukokuussa 1945 USS Manley Bath Iron Works 22. elokuuta 1916 23. elokuuta 1917 15. lokakuuta 1917 poistettu palveluksesta 14. kesäkuuta 1922 palautettu palvelukseen 1. toukokuuta 1930 luokiteltu 28. marraskuuta 1938 kuljetusalukseksi runkonumerolla AG-28 luokiteltu 2. elokuuta 1940 APD-1 alusluettelosta 5. joulukuuta 1945 romutettu 1946 ==Lähteet== * * * * === Viitteet === *
Kaakkois-Suomen ortodoksinen seurakunta

Kaakkois-Suomen ortodoksinen seurakunta toimii Kymenlaakson ja Etelä-Karjalan alueilla ja kuuluu Helsingin ortodoksiseen hiippakuntaan. Sen toiminta alkoi vuoden 2021 alusta, ja se muodostuu entisistä Haminan, Kotkan ja Lappeenrannan seurakunnista.Ort.fi - Kaakkois-Suomen seurakunnan syntyä juhlitaan Yhdistymisen oli tarkoitus tapahtua jo vuonna 2020, mutta Kirkollishallitus lykkäsi sitä vuodella, jotta uuden seurakunnan eri alueet saisivat tasapuolisen edustuksen seurakunnallisessa päätöksenteossa.Yle.fi - Kaakkois- Suomen ortodoksiset seurakunnat yhdistyvät vuoden 2021 alussa Seurakunnalla on 4100 jäsentä, ja se jakautuu kolmeen toiminta-alueeseen, jotka noudattelevat entisten itsenäisten seurakuntien rajoja: Lappeenranta-Imatra, Kouvola-Hamina ja Kotka-Loviisa.Kymensanomat.fi - Kotkan ortodoksit saivat oman papin Toiminta-alueet säilyttävät entiset kiinteistönsä ja työntekijänsä.Esaimaa.fi - Lappeenrannan ortodoksinen seurakunta aloitti seurakuntien yhdistymisen ristisaatolla ==Lappeenranta-Imatra== ==Kouvolan toiminta-alue== Entisen Haminan ortodoksisen seurakunnan aluetta kutsutaan uuden seurakunnan myötä Kouvolan toiminta-alueeksi. Orthamina.fi Haminassa sijaitsee Pietarin ja Paavalin kirkko sekä kaikkien murheellisten ilolle omistettu hautausmaankirkko. Kouvolassa sijaitsee seurakunnan kirkkoherran virasto, Ortodoksiakeskus Sypressi, Pyhän Ristin kirkko ja tšasouna Myllykoskella. ==Kotka-Loviisa== Entisen Kotkan ortodoksisen seurakunnan alueella asuu 1050 ortodoksia. Alueen uudeksi papiksi valittiin vuoden 2021 alusta lähtien Konstantin Strekachev. ==Seurakunnan kirkkoja== Lappeenranta Pokrova Church.jpg|Lappeenrannan Jumalansynnyttäjän suojeluksen kirkko Pyhän Nikolaoksen kirkko Imatra 1.JPG|Imatran Pyhän Nikolaoksen kirkko Pietari Paavalin kirkko.jpg|Haminan Pyhien apostolien Pietarin ja Paavalin kirkko Hamina Orthodox Cemetery Church 2.JPG|Haminan hautausmaankirkko Pyhän Nikolaoksen kirkko Kotka 2.JPG|Kotkan Pyhän Nikolaoksen kirkko Pyhän Ristin kirkko Kouvolassa.JPG|Kouvolan Pyhän Ristin kirkko Myllykoski orthodox chapel 2.JPG|Myllykosken tsasouna ==Lähteet== Luokka:Suomen ortodoksiset seurakunnat Luokka:Helsingin ortodoksinen hiippakunta
Jakob Elias Granberg

Jakob Elias Granberg (16. marraskuuta 1777 Helsinki– 15. lokakuuta 1855 Hämeenlinna)Find a Grave: Jakob Elias Granberg Viitattu 31.12.2020. oli suomalainen raatimies, kollegireistraattori ja valtiopäivämies. Granbergin puoliso oli Maria Silfström (k. 1855). Granberg tuli Hämeenlinnan raatimieheksi vuonna 1800 ja pysyi tehtävässä yli 50 vuotta. Hän oli porvarissäädyssä edustaja Porvoon valtiopäivillä 1809. Granberg oli ainoa valtiopäivien porvarissäädyn edustajista, jolla ei ollut mitään liike-elämän nimikettä.Geni: Jakob Elias Granberg Viitattu 31.12.2020.Tavastehus den 10 Augusti. Åbo Underrättelser, no. 65, 13.8.1850, s. 1. (ruots.)Annikki Harjumäki, 2004. Autonomian ajan porvarissäädyn valtiopäivämiehet, heidän syntyperänsä ja sukutaustansa. Tampere: Tampereen seudun sukututkimusseura. Vuosikirja XXV: 1-2 (Kevät-syksy 2004). Viitattu 31.12.2020. ==Lähteet== Luokka:Suomen suuriruhtinaskunnan virkamiehet Luokka:Suomen suuriruhtinaskunnan porvarissäädyn valtiopäivämiehet Luokka:Suomalaiset raatimiehet Luokka:Porvoon valtiopäivät Luokka:Vuonna 1777 syntyneet Luokka:Vuonna 1855 kuolleet
Stanislav Bunin

Stanislav Stanislavovitš Bunin (; s. 1966 Moskova) on venäläinen pianisti.Stanislav Bunin (Piano, Arranger) Bach Cantatas Bunin aloitti pianonsoiton 4-vuotiaana Moskovan konservatorion opettajana toimineen äitinsä johdolla. Vuosina 1984–1988 hän opiskeli Moskovan konservatoriossa Sergei Dorenskin johdolla. Bunin voitti ensipalkinnot Long–Thibaud-kilpailussa vuonna 1983 ja 11. kansainvälisessä Frédéric Chopin -pianokilpailussa vuonna 1985. Hän aloitti kansainvälisen virtuoosiuran jälkimmäisen voittonsa jälkeen. Lähdettyään Neuvostoliitosta vuonna 1988 Bunin asui ensin Saksassa ja muutti sitten Japaniin. Hän toimi pianonsoiton professorina Senzoku Gakuen -musiikkiopistossa Kawasakissa vuosina 1991–1997.Stanisław Bunin The Fryderyk Chopin Institute Bunin on tehnyt eri levymerkeille levytyksiä muiden muassa Frédéric Chopinin, Johann Sebastian Bachin, Wolfgang Amadeus Mozartin ja Claude Debussyn teoksista. == Lähteet == Luokka:Venäläiset pianistit Luokka:Vuonna 1966 syntyneet Luokka:Elävät henkilöt
Hoskonen

Hoskonen voi tarkoittaa seuraavia henkilöitä: *Arttu Hoskonen (s. 1997), suomalainen jalkapalloilija *Hannu Hoskonen (s. 1957), suomalainen poliitikko, kansanedustaja (Keskusta) ja metsätalousinsinööri.
The Adventures of Rad Gravity

The Adventures of Rad Gravity on Interplay Productionsin vuonna 1990 kehittämä ja Activisionin julkaisema tasohyppely ja toimintaseikkailupeli Nintendo Entertainment Systemille. Pelissä Rad Gravity nimisen sankarin on matkustettava kahdeksalle eri planeetalle ja löydettävä kadoksissa olevat Compuminds-olennot. ==Lähteet== == Aiheesta muualla == * Luokka:Vuoden 1990 videopelit Luokka:Nintendo Entertainment System -pelit Luokka:Tasohyppelyt Luokka:Science fiction -videopelit Luokka:Metroidvania-pelit Luokka:Interplay Entertainmentin kehittämät videopelit
Henrik Sovelius

Henrik Sovelius -nimisiä henkilöitä ovat olleet: * Henrik Sovelius (1772–1817), suomalainen kauppias ja valtiopäivämies * Henrik Sovelius (1817–1904), suomalainen laivanvarustaja ja kauppias.
Marc Laforêt

Marc Laforêt (s. 1966 Pariisi) on ranskalainen pianisti.Marc Laforêt Narodowy Instytut Fryderyka Chopina Laforêt aloitti pianonsoiton opiskelun 5-vuotiaanaMarc Laforêt The Fryderyk Chopin Institute ja debytoi Théâtre des Champs-Élyséesissä 8-vuotiaana. Hän opiskeli Boulogne-Billancourtin aluekonservatoriossa ja Pierre Sancanin johdolla Pariisin konservatoriossa, josta valmistui vuonna 1983 Grand Prix:n kera. Laforêt sai myös yksityisopetusta Arthur Rubinsteinilta. Vuonna 1985 hän voitti Young Concert Artist International Auditionsin New Yorkissa ja sai toisen palkinnon sekä Puolan radion palkinnon parhaasta masurkkaesityksestä kansainvälisessä Frédéric Chopin -pianokilpailussa Varsovassa. Kapellimestareita, joiden johdolla Laforêt on soittanut, ovat olleet muiden muassa Daniel Barenboim, Valeri Gergijev, Eliahu Inbal, Georges Prêtre, Claus Peter Flor, Rudolf Baršai, Armin Jordan, Serge Baudo, Alain Lombard, Jan Latham-Koenig, Stanisław Skrowaczewski, Vladimir Aškenazi, Kazimierz Kord, Arie van Beek, Vasili Sinaiski, Antoni Wit ja Jean-Claude Casadesus. == Lähteet == Luokka:Ranskalaiset pianistit Luokka:Vuonna 1966 syntyneet Luokka:Elävät henkilöt
Samuel Backman

Samuel Backman (23. maaliskuuta 1760 Kokkola – 12. toukokuuta 1814 Viipuri)Geni: Samuel Backman Viitattu 31.12.2020. oli suomalainen kauppias ja valtiopäivämies.Harjumäki, 2018, Liite 3 Annikki Harjumäki: Demokratisoitumiskehitys Tampereella, Oulussa ja Kuopiossa porvarissäädyn valtiopäivävaalien kautta tarkasteltuna. Lisensiaattitutkielma, Tampereen yliopisto, 2018. Viitattu 19.2.2021. Backmanin vanhemmat olivat merikapteeni Christian Backman ja Johanna Lexell ja puoliso Charlotta Nicander (k. 1836). Kokkolassa syntynyt Backman muutti Kuopioon 1787, jossa hän toimi kauppiaana, joskin muutti sieltä elokuussa 1810 Viipuriin. Backman oli porvarissäädyssä Kuopion edustaja Porvoon valtiopäivillä 1809.En släkt Backman jämte ättlingar på kvinnolinjen. Tab II. 2. Suomen Sukututkimusseuran vuosikirja 1929. (ruots.) Viitattu 31.12.2020.Edustajain valtakirjat 1809–1809 Porvoon valtiopäivät 1809 (kokoelma). Porvarissäädyn asiakirjat. Viitattu 31.12.2020. Kuopioon Backman rakennutti talon, jossa on tätä nykyä apteekkimuseo.Kuopion korttelimuseo. Rakennus 11 – apteekkimuseo. Viitattu 31.12.2020. ==Lähteet== Luokka:Suomalaiset kauppiaat Luokka:Suomen suuriruhtinaskunnan porvarissäädyn valtiopäivämiehet Luokka:Porvoon valtiopäivät Luokka:Vuonna 1760 syntyneet Luokka:Vuonna 1814 kuolleet
Ibbur

Ibbur on kabbalassa käytetty sielunvaellukseen liittyvä käsite, joka juontuu heprean alkionkehitystä, raskautta tai hedelmöitystä tarkoittavasta sanasta. Ibbur eroaa tyypillisestä jälleensyntymästä siinä, ettei sielu asetu uuteen ruumiiseen syntymän hetkellä vaan vasta myöhemmin. Tyypillisestä riivauksesta poiketen ibbur nähdään yleensä myönteisenä ilmiönä.McClelland 2018, s. 135. Ibburissa hyveellinen sielu asettuu toiseen ruumiiseen saattaakseen loppuun jonkin aiemmassa elämässään aloittamansa tärkeän työn tai velvoitteen. Vaihtoehtosesti vaeltava sielu voi antaa uudelle isännälleen rohkaisua ja opastusta hyvien töiden tekemisessä. Ibburin pituus vaihtelee lyhyestä hetkestä jopa useisiin vuosiin. Tyypillisesti ibbur päättyy, kun jokin tietty tavoite on saavutettu, mutta isäntää hyödyttävä ibbur voi periaatteessa jatkua jopa isäntäruumiin kuolemaan saakka. Varhaisessa kabbalassa ibbur on aina myönteinen ja hyväntahtoinen tapahtuma. Myöhemmin syntyi kuitenkin ajatus pahantahtoisesta ibburista, jonka mahdollistaa jokin isäntäsielun aiemmin tekemä paha teko. Riivauksen jälkeen paha ibbur pyrkii turmelemaan isäntäänsä entisestään ja yllyttää uusiin pahoihin tekoihin. Juutalaisessa kansanperinteessä pahasta ibburista käytetään nimeä dibbuk, mutta kabbalassa käsite on harvinainen. == Lähteet == * === Viitteet === Luokka:Jälleensyntyminen Luokka:Kabbala
Kikka!

Kikka! on vuonna 2022 ensi-iltansa saanut suomalainen draamaelokuva, joka kertoo vuonna 2005 kuolleesta suomalaislaulaja Kikasta. Elokuvan on käsikirjoittanut Maarit Nissilä ja ohjannut Anna Paavilainen. Elokuvassa Kikkaa esittää Sara Melleri. Kikan DJ:tä ja toimittajaystävä Paulaa esittää Elena Leeve, Kikan miestä Henkkaa Jakob Öhrman, Ile Vainiota Aku Hirviniemi, Junnu Vainiota Martti Suosalo ja levy-yhtiön pomoa Askoa Kai Vaine. Elokuvan kuvaukset alkoivat helmikuussa 2021 ja sitä kuvattiin pääkaupunkiseudulla, Tampereella sekä useilla muilla paikkakunnilla, joilla Kikka keikkaili. Elokuvan budjetti on 1 505 000 euroa, josta Suomen elokuvasäätiön osuus on 855 000 euroa. Kikasta oli samaan aikaan kehitteillä myös toinen elokuva, jonka takana oli tuotantoyhtiö Kinosto ja ohjaaja Taru Mäkelä. Hanke ei saanut kuitenkaan Suomen elokuvasäätiöltä tukea ja se ei tule toteutumaan. Elokuvan tunnuskappale on Erika Vikmanin esittämä ”Kateus”, joka julkaistiin 9. syyskuuta 2022. Samana päivänä siitä julkaistiin myös musiikkivideo. Kikka! sai ensi-iltansa 12. lokakuuta 2022. Elokuva palkittiin 2023 kahdella Jussi- palkinnolla: Sara Melleri sai parhaan pääosan Jussin ja Tiina Kaukanen palkittiin parhaasta pukusuunnittelusta. == Rooleissa == == Arvosteluja == * Marko Kilpilampi, Kulttuuritähdet * Ismo Puljujärvi, Iltalehti * Jasmin Vainio, Katso * Jussi Huhtala, Episodi * Kalle Kinnunen, Suomen Kuvalehti * Mari Koppinen, Helsingin Sanomat * Päivi Valotie, Turun Sanomat * Krister Uggeldahl, Hufvudstadsbladet == Lähteet == == Aiheesta muualla == * * Luokka:Vuoden 2022 suomalaiset elokuvat Luokka:Suomalaiset draamaelokuvat Luokka:Suomalaiset elämäkertaelokuvat Luokka:Kikka Luokka:Päihdeaiheiset elokuvat
Ruciane-Nida (kunta)

Ruciane-Nida on kaupunki- ja maalaiskunta () Piszin piirikunnassa Puolassa. Sen väkiluku oli vuoden 2019 lopussa 7 991\. Kunnan hallinnollinen keskus on Ruciane-Nidan kaupunki. Piszin piirikunnan asukkaista 13,9 prosenttia asuu Ruciane-Nidan kunnassa ja sen pinta-alasta 20,2 prosenttia kuuluu Ruciane- Nidan kuntaan. Kylät Ruciane-Nidan kunnassa ovat Gałkowo, Głodowo, Iznota, Karwica, Końcewo, Krzyże, Ładne Pole, Niedźwiedzi Róg, Nowa Ukta, Onufryjewo, Osiniak-Piotrowo, Piaski, Szeroki Bór, Ukta, Wejsuny, Wierzba, Wojnowo, Wygryny, Wólka sekä Zamordeje. Se on Warmia-Masurian voivodikunnan suhteellisesti metsäisin kunta; kunnan pinta-alasta metsän peitossa on 71,7 prosenttia. Vuoden 2019 lopussa 50,8 prosenttia Ruciane-Nidan asukkaista oli naispuolisia ja 49,2 prosenttia miespuolisia. Alle 18-vuotiaat muodostivat 15,6 prosenttia kunnan väestöstä, työikäiset 61,5 prosenttia ja eläkeikäiset 22,9 prosenttia väestön keski-iän ollessa 42,7 vuotta. Vuonna 2019 Ruciane- Nidan kunnassa syntyi 49 lasta. == Lähteet == == Aiheesta muualla == * Gmina Miejsko-Wiejska Ruciane-Nida Olsztynin tilastokeskus. Luokka:Warmia-Masurian voivodikunnan kunnat
Perpetua

Perpetua on latinalainen naisen etunimi, joka merkitsee ’kestävää’, ’ainaista’ ja ’pysyvää’. Kristillisessä perinteessä se tunnetaan pyhimysnimenä: sekä katolisen että ortodoksisen kirkon suuresti kunnioittama marttyyri Perpetua heitettiin villieläinten joukkoon karthagolaisessa amfiteatterissa vuonna 203. Perpetua-nimi oli mukana Suomen almanakassa vuosina 1705–1928. Nimipäivä oli 7. maaliskuuta eli samana päivänä, jolloin Suomen katolinen kirkko viettää karthagolaismarttyyrien Perpetuan ja Felicitaksen muistopäivää. Digi- ja väestötietoviraston mukaan Suomessa on tilastoitu vuoteen 2020 mennessä alle 40 Perpetua-nimistä naista. ==Tunnettuja Perpetuoita== *Perpetua (k. 203), karthagolainen varhaiskristillinen marttyyri ==Lähteet== Luokka:Etunimet
Avia S-199

Avia S-199 oli tšekkoslovakialainen toisen maailmansodan jälkeinen hävittäjälentokone, joka on kehitetty Messerschmitt Bf 109 -hävittäjästä. Sitä käyttivät Tšekkoslovakian ja Israelin ilmavoimat. == Suunnittelu == Avia S-199:n kehitys aloitettiin, kun Tšekkoslovakia tarvitsi ilmavoimat ja hävittäjiä toisen maailmansodan ja miehityksen jälkeen. Pohjaksi otettiin Messerschmitt Bf 109 -hävittäjä. Sodan aikana niitä oli valmistettu Tšekkoslovakiassa, ja niiden osia oli vielä runsaasti jäljellä. Messerschmitt Bf 109:n alkuperäisiä Daimler-Benz DB 605 -moottoreita ei kuitenkaan ollut paljoa jäljellä. Tämän takia moottoriksi piti ottaa Junkers Jumo 211 F, joka oli tarkoitettu pommikoneisiin. Moottoreiden erojen vuoksi koneen nokka piti suunnitella osittain uudelleen, eikä S-199:ään voitu asentaa potkurin navan läpi ampuvaa tykkiä. Koneesta kehitettiin myös kaksipaikkainen versio Avia CS-199, jota käytettiin koulutukseen. == Käyttö == === Israel === Israel hankki 25 Avia S-199 -konetta, kun Israelin itsenäistymisen aikaan tarvittiin hävittäjiä. Kaupat tehtiin 23. huhtikuuta 1948, ja 6. toukokuuta 1948 israelilaislentäjiä saapui Tšekkoslovakiaan koulutettaviksi. Ensimmäiset S-199:t saapuivat Israeliin 20. toukokuuta 1948, ja ne aloittivat sotalennot 29. toukokuuta 1948. S-199:t saavuttivat Israelissa 7 ilmavoittoa, vaikka niitä tuhoutui monta. === Tšekkoslovakia === Avia S-199 oli Tšekkoslovakian ilmavoimien käytössä vuoteen 1957 asti. Se sai lentäjiltä lempinimen mezek (”muuli”) lento-ominaisuuksiensa takia. == Tekniset tiedot (S-199) == == Lähteet == == Aiheesta muualla == Luokka:1940-luvun hävittäjälentokoneet Luokka:Tšekkoslovakialaiset hävittäjälentokoneet Luokka:Avian ilma-alukset
Laulukerttulinapsija

Laulukerttulinapsija (Pseudocolopteryx flaviventris) on tyranneihin kuuluva lintulaji. Lajia tavataan Etelä-Amerikasta. ==Koko ja ulkonäkö== Laulukerttulinapsija voi kasvaa 11-13 cm pitkäksi. Sukupuolet muistuttavat pääosin toisiaan ulkonäöltään. Laulukerttulinapsijan päälaki on väriltään punertavan ruskea ja koiraan silmien ympärystä on tumman harmaa ja naaraalla on harmaa silmäkulmajuova. Selkä ja siivet ovat oliivinruskeat. Linnun kurkku, rinta ja vatsa ovat väriltään vaaleankeltaiset. ==Levinneisyys ja elinympäristö== Laulukerttulinapsijaa tavataan alueelta, joka ulottuu Brasilian kaakkoiskärjestä Argentiinaan ja Chileen. Eteläisen pallonpuoliskon talven ajaksi se muuttaa levinneisyysalueensa pohjoisosiin. Lajin elinympäristöä ovat ruovikkoiset suot ja muut korkeita heiniä kasvavat kosteat ympäristöt. ==Lähteet== Luokka:Tyrannit
Vesitorninmäki

Vesitorninmäki on asuinalue Kirkkonummen keskustan koillispuolella ja osa urheilupuistoa Kirkkonummella. Vesitorninmäki valmistuu 2020-luvulla ja tuo alueella uusia kerros-, rivi-, ja omakotitaloja sekä muun muassa Jokirinteen koulun, jossa on ala- ja yläkoulu. Vesitorninmäki rajautuu etelässä Vanhaan Rantatiehen, lännessä Jolkbynjokeen, pohjoisessa Kyrkvallaan ja idässä Jolkbyhyn. == Lähteet == * https://www.kirkkonummi.fi/library/files/5a8d5125c91058d0c30005f7/KH_230117_Liite_1_Vesitorninm_en_asemakaavan_selostus.pdf * https://www.kirkkonummi.fi/kt_vesitorninmaki * http://www.kirkkonummensanomat.fi/neo/?app=NeoDirect&com;=6/159/43758/64134778af Luokka:Suomen asuinalueet Luokka:Kirkkonummi
Hamula (Puumala)

Hamula on kylä Puumalan kunnassa Etelä-Savossa. Harmaala sijaitsee peltoaukealla sisäjärvien rannoilla noin 20 kilometriä Puumalan kirkonkylästä linnuntietä pohjoiseen. == Lähteet == Luokka:Puumalan kylät
Avalanche Software

Avalanche Software on yhdysvaltalainen pelitalo, joka perustettiin itsenäisenä studiona vuonna 1995. The Walt Disney Companyn videopeliyksikkö osti Avalanche Softwaren vuonna 2005. Vuonna 2016 Disney ilmoitti sulkevansa Avalanche Softwaren ja Disney Infinity -videopelisarjan. Vuonna 2017 yritys perustettiin uudelleen Warner Bros. Interactive Entertainmentin alaisuuteen. == Videopelit == Vuosi Nimi Alusta(t) 1996 Ultimate Mortal Kombat 3 Sega Genesis, Super NES Mortal Kombat Trilogy PlayStation 2 on 2 Open Ice Challenge 1997 Mortal Kombat Mythologies: Sub-Zero Nintendo 64 1998 Off Road Challenge 1999 Rampage 2: Universal Tour PlayStation, Nintendo 64 2000 Rampage Through Time PlayStation Rugrats in Paris: The Movie PlayStation, Nintendo 64 Prince of Persia: Arabian Nights Dreamcast 2002 NCAA College Football 2K3 GameCube, Xbox Rugrats: Royal Ransom GameCube, PlayStation 2 2003 Tak and the Power of Juju 2004 Tak 2: The Staff of Dreams GameCube, PlayStation 2, Xbox 2005 Tak: The Great Juju Challenge Dragon Ball Z: Sagas Chicken Little GameCube, PlayStation 2, Xbox, Microsoft Windows 2006 25 to Life PlayStation 2, Xbox, Microsoft Windows Chicken Little: Ace in Action PlayStation 2, Wii, Microsoft Windows 2007 Meet the Robinsons GameCube, PlayStation 2, Xbox 360, Wii, Microsoft Windows 2008 Bolt PlayStation 2, PlayStation 3, Xbox 360, Wii, Microsoft Windows 2010 Toy Story 3 PlayStation 3, Xbox 360, Wii, Microsoft Windows, Mac OS X 2011 Autot 2 PlayStation 3, Xbox 360, Wii 2013 Disney Infinity PlayStation 3, Xbox 360, Wii, Wii U, Microsoft Windows, iOS 2014 Disney Infinity 2.0 PlayStation 3, PlayStation 4, Xbox 360, Xbox One, Wii U, PlayStation Vita, Microsoft Windows, iOS, Android 2015 Disney Infinity 3.0 PlayStation 3, PlayStation 4, Xbox 360, Xbox One, Wii U, Microsoft Windows, iOS, Android, Apple TV 2017 Autot 3 PlayStation 3, PlayStation 4, Xbox 360, Xbox One, Wii U, Nintendo Switch 2023 Hogwarts Legacy PlayStation 4, PlayStation 5, Xbox One, Xbox Series X/S, Microsoft Windows, Nintendo Switch == Lähteet == == Aiheesta muualla == * Viralliset verkkosivut Luokka:Yhdysvaltalaiset videopeliyritykset
Die Weißen Blätter

Die Weißen Blätter oli saksalainen kerran kuukaudessa ilmestynyt kirjallisuuslehti, jota julkaistiin 1913–1920. Se oli merkittävä ekspressionistisen liikkeen edistäjä. Sen perusti Erik-Ernst Schwabach, ja sitä julkaisi vuodesta 1915 René Schickele. Die Weißen Blätterin ensimmäisten vuosien numeroiden sivumäärä oli yleensä noin 98–120 sivua, ja sen levikki oli noin 3 000 kappaletta. Sota-aikana lehden koko pieneni vähitellen, ja vuonna 1918 se oli enää kolmannes alkuperäisestä. Tämän seurauksena pidempiä kaunokirjallisia töitä enää julkaistu yhtä paljon ja poliittisia keskusteluita ja kulttuurikritiikkejä jouduttiin rajoittamaan. Die Weißen Blätterissa julkaistiin joitakin merkittäviä kaunokirjallisia töitä. Tunnetuin niistä on Franz Kafkan Muodonmuutos. Muita lehdessä julkaistuja töitä oli Gottfried Benn Ithaka, Walter Hasencleverin näytelmä Der Sohn ja Heinrich Mannin Madame Lagros. Gustav Meyrinkin Golem julkaistiin lehdessä jatkokertomuksena 1913–1914 ja Max Brodin Tycho Brahes Weg zu Gott vuonna 1915. == Lähteet == Luokka:Saksalaiset aikakauslehdet Luokka:Kirjallisuuslehdet Luokka:Lakkautetut lehdet
Benny Östlund

Lars Benny Östlund (s. 6. maaliskuuta 1952 Mockfjärd, Ruotsi) on ruotsalainen kilpa-ampuja. Östlund kilpaili vuosien 1988 ja 1992 kesäolympialaisissa edustaen Ruotsia. == Lähteet == Luokka:Vuonna 1952 syntyneet Luokka:Elävät henkilöt Luokka:Ruotsalaiset ampujat
Sidsel Ekholdt

Sidsel Ekholdt (s. 10. maaliskuuta 1956 Vestfossen, Øvre Eiker, Norja) on norjalainen voimistelija. Ekholdt kilpaili vuoden 1972 kesäolympialaisissa telinevoimistelussa edustaen Norjaa. == Lähteet == Luokka:Vuonna 1956 syntyneet Luokka:Norjalaiset voimistelijat Luokka:Elävät henkilöt
Andreas Friis

Andreas Alexander Carl Johan Friis (21. kesäkuuta 1890 København, Tanska – 16. syyskuuta 1983 Hillerød, Tanska) oli tanskalainen taidemaalari. Friis kilpaili vuoden 1932 kesäolympialaisissa taidekilpailussa edustaen Tanskaa. Friis opiskeli taidetekniikkaa Pariisissa ja Københavnin akatemiassa. == Lähteet == Luokka:Vuonna 1890 syntyneet Luokka:Vuonna 1983 kuolleet Luokka:Tanskalaiset taidemaalarit
Koskinen (televisiosarja)

Koskinen on suomalainen draamasarja, jonka julkaisu alkoi Ruutu+-suoratoistopalvelussa syksyllä 2021. Sarja perustuu Seppo Jokisen Koskinen-kirjasarjaan. Tarinan pohjana ovat kirjasarjan teokset Koskinen ja siimamies, Koskinen ja raadonsyöjä, Koskinen ja pudotuspeli, Hukan enkelit ja Piripolkka. Televisiokäsikirjoituksen niistä ovat tehneet Riku Suokas ja Heikki Syrjä. Kymmenosaisen sarjan kuusi osaa ohjaa sarjan pääohjaaja Lauri Nurkse ja loput neljä Riku Suokas. Sarjan toinen tuotantokausi esitettiin keväällä 2022 ja kolmas tuotantokausi kesällä 2023. Sarjan neljäs tuotantokausi julkaistiin 31. heinäkuuta 2024 alkaen Koskinen-sarjan pääosassa on komisario Sakari Koskinen (es. Eero Aho), joka on töissä Tampereen poliisin väkivaltaisten rikosten yksikössä. Sarjan kuvaukset alkoivat lokakuussa 2020 Tampereella. == Rooleissa == == Lähteet == Luokka:2020-luvun suomalaiset draamasarjat Luokka:2020-luvun suomalaiset rikossarjat Luokka:Ruutu- alkuperäissarjat Luokka:Romaaneihin perustuvat televisiosarjat
Heliopolis

Heliopolis (; lat.) tai Heliupolis ( tai Hēlioupolis) (”Helioksen/Auringon kaupunki”) voi viitata seuraaviin: * Heliopolis eli ”Pohjoinen Heliopolis” (Iunu-mehui), antiikin aikainen kaupunki Ala-Egyptissä Heliopoliteen nomoksessa ** Heliopolis, nykyisen Kairon kaupunginosa * Hermonthis, joskus joskus ”Eteläinen Heliopolis” (Iunu-shema), antiikin aikainen kaupunki Ylä- Egyptissä * Theba, joskus ”Eteläinen Heliopolis” (Iunu-shema), antiikin aikainen kaupunki Ylä-Egyptissä * Heliopolis, antiikin aikainen kaupunki Syyriassa (nyk. Baalbek Libanonissa) * Ilioúpoli, kaupunki Ateenan metropolialueella Attikassa Kreikassa == Lähteet ==
Garrett Temple

Garrett Bartholomew Temple (s. 8. toukokuuta 1986 Baton Rouge, Louisiana) on yhdysvaltalainen koripalloilija, pelipaikaltaan pääasiassa heittävä takamies tai pieni laitahyökkääjä. Templen isä Collis Temple pelasi myös koripalloa NBA:ssa. Temple pelasi yliopistokoripalloa Louisianan osavaltionyliopiston joukkueessa vuosina 2005–2009. Hänet valittiin kahdella kaudella konferenssinsa puolustustähdistöviisikkoon.College Basketball at Sports- Reference.com Yliopistouransa jälkeen Temple siirtyi ammattilaiseksi pelaten lyhyitä jaksoja NBA:n ja NBA:n kehityssarjanhttps://www.basketball- reference.com/gleague/players/t/templga01d.html joukkueissa sekä Italiassahttps://www.basketball-reference.com/international/players/garrett- temple-1.html. Vuosina 2012–2016 Temple edusti Washington Wizardsia.Basketball-Reference.com == Lähteet == * Garrett Temple Stats Basketball-Reference.com * Garrett Temple College Stats College Basketball at Sports-Reference.com * Profiili LSU Tigers === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Samuel Gottschick

Samuel Gottschick (1766 Malmö, Ruotsi – 15. helmikuuta 1838 Turku)Geni: Parkkinahkuri Samuel Gottschick Viitattu 31.12.2020. oli suomalainen nahkuri ja valtiopäivämies. Malmössä Ruotsissa marraskuussa 1766 syntynyt Gottschick oli naimisissa kaksi kertaa, Lovisa Sofia Gottschickin ja Ulrica Niklasdotter Gottschickin kanssa. Nahkuri Gottschick oli lahjoittaja, joka testamenttasi huomattavat summat Turun käsityöläisten köyhäinkassalle, Raision köyhäinhoidolle, Turun kuumetautisairaalalle sekä Turun kaupungin maistraatin leskien ja orpojen kassalle, jonka rahaston perustajana häntä voidaan pitää.Turun käsityöläiset lahjottajana. Turun Sanomat, 28.11.1915, no 3284, s. 2. Gottschick oli toinen porvarissäädyssä Turkua edustaneista valtiopäivämiehistä Porvoon valtiopäivillä 1809.Annikki Harjumäki, 2004. Autonomian ajan porvarissäädyn valtiopäivämiehet, heidän syntyperänsä ja sukutaustansa. Tampere: Tampereen seudun sukututkimusseura. Vuosikirja XXV: 1-2 (Kevät-syksy 2004). Viitattu 31.12.2020. Kristian Trapp oli ensin valittu kaupungin ainoaksi edustajaksi, mutta kaupungin maistraatin ja porvariston vanhinten välillä syntyi kiista valtiopäiväedustajan valtakirjan sanamuodosta. Lopulta sekä Kristian Trappin että Samuel Gottschikin, joka oli valittu myös kaupunginvaltuutetuksi, valtakirjat allekirjoitettiin maistraatin esittämässä muodossa.Mitä wuoden 1809 waltiopäiwäkutsumus waikutti eräässä porwarissäädyn edustajawaalissa. Suomalainen, 3.2.1909, no. 13, ss. 2-3. ==Lähteet== Luokka:Suomalaiset käsityöläiset Luokka:Suomalaiset lahjoittajat Luokka:Turun kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Porvoon valtiopäivät Luokka:Vuonna 1766 syntyneet Luokka:Vuonna 1838 kuolleet
Deinokrates

Deinokrates (; ) voi viitata seuraaviin henkilöihin: * Deinokrates (300/200-luku eaa.), Aleksanteri Suuren hoviarkkitehti * Deinokrates Messenialainen (100-luku eaa.), kotimaansa politiikkaan osallistunut * Deinokrates Syrakusalainen (300-luku eaa.), kaupunkinsa politiikkaan osallistunut == Lähteet ==
Deinokrates (arkkitehti)

Deinokrates (; ; 300/200-luku eaa.) oli antiikin kreikkalainen arkkitehti. Häntä arvellaan taustaltaan rhodoslaiseksi. Deinokrates oli Aleksanteri Suuren aikakauden merkittävin arkkitehti ja toimi Aleksanterin hoviarkkitehtina. Deinokrates oli uuden, vuoden 356 eaa. tulipalon jälkeen uusitun Efesoksen Artemiin temppelin arkkitehti. Hän seurasi Aleksanteri Suurta Egyptiin, jossa sai tehtäväksi Aleksanterin perustaman Aleksandrian suunnittelun ja rakennuttamisen. Aleksandriassa hän suunnitteli kaupungin asemakaavan ja useita sen alkuvaiheen keskeisiä rakennuksia. Jo ennen Aleksandrian rakentamista Deinokrates oli esittänyt suunnitelman Athosvuoren muovaamisesta jättimäiseksi Aleksanterin patsaaksi. Hän ehdotti tätä Aleksanterin valtaannousun yhteydessä, mutta nuori kuningas kuitenkin kielsi suunnitelman toteuttamisen sen ilmeisen mahdottomuuden vuoksi. Vuoripatsaan oikea käsi olisi pidellyt kaupunkia, kun taas vasemmassa kädessä olisi ollut allas, johon kaikki vuorelle satanut vesi olisi päätynyt ennen virtaamistaan mereen. Deinokrates suunnitteli myös Hefaistionin hautamuistomerkin. Se vaikuttaa olleen lähinnä hautarovio, joskin jättimäinen sellainen, ja muodosti useista koristeellisista tasanteista koostuneen pyramidin.Plinius vanhempi: Naturalis historia 5.10 s. 11, 7.37 s. 38, 34.14 s. 42; Vitruvius: De architectura 1.1.4, ii. praef.; Strabon: Geografika 14 s. 640–641; Valerius Maximus: Factorum ac dictorum memorabilium libri IX 1.4 ext. 1; Ammianus Marcellinus: Res gestae 22.16; Solin. 35, 43; Plutarkhos: Kuuluisien miesten elämäkertoja, Aleksanteri 72, Aleksanteri Suuren myötäisestä onnesta ja hyveestä (De Alexandri magni fortuna aut virtute) 2.2; Lukianos: ”Muotokuvapatsaiden” puolustus (Pro Imaginibus) 9, Miten historiaa on kirjoitettava (Quomodo Historia conscribenda sit) 12; Johannes Tzetzes: Khiliades 8.199, 11.367. Nykytutkimuksessa Deinokrateen on arveltu suunnitelleen Amfipoliin läheltä löydetyn niin kutsutun Kastán haudan, ja sitä on myös ehdotettu Hefaistionin haudaksi. Deinokrateen kesken jääneisiin rakennuksiin kuului Aleksandrian Arsinoeion eli Ptolemaios II:n kuningattarelle Arsinoe II:lle omistettu temppeli. Siihen oli suunniteltu tehokeino, jossa temppelin katto olisi tehty magneettisesta kivestä ja Arsinoen patsas raudasta niin, että se olisi näyttänyt leijuvan ilmassa. Arkkitehdin ja kuninkaan kuolema kuitenkin keskeytti hankkeen.Plinius vanhempi: Naturalis historia 34.42. Antiikin lähteissä arkkitehdin nimestä on suurta epäselvyyttä, ja se esiintyy lukuisissa eri muodoissa. Strabonilla nimi on muodossa Kheirokrates () ja Plutarkhoksella Stasikrates (). Plinius vanhemmalla nimi on Deinokhares (lat. Dinochares) tai joissakin käsikirjoituksissa Tymokhares (Tymochares) tai Timokrates (Timocrates). Eustathioksella esiintyy samassa yhteydessä täysin erilainen nimi, Diokles Rhegionlainen.Eustathios: Homeroksen Iliaasta (Ad Hom. Il.) .229. == Lähteet == Luokka:Antiikin kreikkalaiset arkkitehdit
Naked Attraction Suomi

Naked Attraction Suomi on deittiohjelma, joka perustuu brittiläiseen Naked Attraction -formaattiin. Ensimmäinen kausi julkaistiin Dplay+ (nykyään Discovery+) -suoratoistopalvelussa joulukuussa 2020. Toinen kausi julkaistiin talvella 2021–2022. Kolmas sekä neljäs tuotantokausi kuvattiin loppuvuonna 2022. Kolmas kausi esitettiin 2023. Neljännen kauden esitys 2024. Ohjelmaa juontaa seksuaaliterapeutti Marja Kihlström. Ohjelmassa osallistuja saa eteensä viisi alastonta ihmistä, jotka seisovat piilotettuina värikkäisiin koppeihin. Heidän vartalonsa ja kasvonsa paljastetaan vähitellen alhaalta ylöspäin, ja osallistujan pitää joka kierroksen päätteeksi valita, kuka joutuu poistumaan. Kun kopeissa on jäljellä enää kaksi henkilöä, osallistuja käy ottamassa vaatteensa pois ennen kuin hän päättää, kumman jäljellä olevista hän valitsee treffikumppanikseen. Ohjelman trailerit ovat sensuroituja, mutta jaksot eivät. Suomen ja Britannian lisäksi ohjelmasta on tehty omat versiot muun muassa Saksassa (Naked Attraction – Dating hautnah) ja Tanskassa (Date mig nøgen). == Katso myös == * Aatami etsii Eevaa == Lähteet == == Aiheesta muualla == * Naked Attraction Suomi Discovery+-palvelussa Luokka:2020-luvun suomalaiset tositelevisiosarjat
Tonton Macoute

Tonton Macoute oli Haitin presidentti François Duvalierin henkilökohtainen puolisotilaallinen poliisiorganisaatio. Duvalier perusti organisaation vuonna 1958 presidentiksi tulonsa jälkeen. Tonton Macoute -joukkojen keskeinen tehtävä oli poliittisten vastustajien salamurhaaminen ja Haitin väestön terrorisoiminen. == Lähteet == Luokka:Haitin historia Luokka:Puolisotilaalliset järjestöt
Loughorin linna

Loughorin linna on keskiaikaisen linnan jäänne Walesissa. Linnan sijainti valittiin 1200- tai 1300-luvulla Loughor-joen ylityspaikan varrelta, jossa oli ennen Leucorumin linnoitus roomalaisajalta. Linna rakennettiin vuoden 1106 jälkeen. Normannit joutuivat vetäytymään alueelta walesilaisten kapinan yhteydessä 1136, mutta palasivat pian.Royal Commission, s. 268 == Lähteet == * Luokka:Swansea Luokka:Walesin linnat
Birmingham Bulls (SPHL)

Birmingham Bulls on yhdysvaltalainen jääkiekkoseura, joka on kotoisin Pelhamista Alabamasta. Se pelaa SPHL-liigaa. == Joukkue kaudella 2023–2024 == (Tilanne 19. syyskuuta 2023) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Austin Lotz L 2024 Winnipeg, Manitoba, Kanada Hayden Stewart L 2024 Rockford, Illinois, Yhdysvallat Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Parker Allison L 2025 Fairbanks, Alaska, Yhdysvallat Taylor Brierley L 2024 East Grand Forks, Minnesota, Yhdysvallat Chase Carter L 2024 Truro, Nova Scotia, Kanada Matt Clark L 2025 Jamison, Pennsylvania, Yhdysvallat Joey Colatarci R 2024 Fort Myers, Florida, Yhdysvallat Jamie Dorsey L 2025 Wilbraham, Massachusetts, Yhdysvallat Tucker Firth L 2024 Cobourg, Ontario, Kanada Kyler Matthews L 2025 Alliston, Ontario, Kanada Troy Murray L 2025 Toronto, Ontario, Kanada Jonathan Pace R 2024 Hamilton, Ontario, Kanada Zac Patrick L 2025 Winnipeg, Manitoba, Kanada Scott Pedersen L 2024 Arthur, Ontario, Kanada Ryan Romeo 2024 Fairport, New York, Yhdysvallat Carson Vance L 2024 Tempe, Arizona, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka Scotty Donahue L H 2024 Commack, New York, Yhdysvallat Mike Egan R H 2024 Billerica, Massachusetts, Yhdysvallat Michael Gillespie R H 2025 New City, New York, Yhdysvallat Drake Glover L KH 2024 Anchorage, Alaska, Yhdysvallat Ben Higgins R OLH 2025 Truro, Nova Scotia, Kanada Dylan Johnson R H 2024 Cloquet, Minnesota, Yhdysvallat Nikita Kozirev L OLH 2025 Tallinna, Viro Buster Larsson R H 2024 Malmö, Ruotsi Aidan Litke L H 2025 Winnipeg, Manitoba, Kanada Carson Rose L VLH 2024 Surrey, Brittiläinen Kolumbia, Kanada MacGregor Sinclair R KH 2025 Irma, Alberta, Kanada C.J. Walker R H 2025 Boise, Idaho, Yhdysvallat Matt Wiesner L H 2024 Newport Beach, Kalifornia, Yhdysvallat === Joukkueenjohto === * Päävalmentaja: Craig Simchuk * Apuvalmentaja: Kevin Kerr * Fysiikkavalmentaja: Cody Miller * Huoltopäällikkö: Ray Pack Lähde: EliteProspectshttps://www.eliteprospects.com/team/23966/birmingham-bulls Viitattu 2.8.2023. == Lähteet == == Aiheesta muualla == * Birmingham Bullsin verkkosivut Luokka:Yhdysvaltalaiset jääkiekkoseurat Luokka:Alabaman urheilu
Perunlehvämuura

Perunlehvämuura (Herpsilochmus motacilloides) on puumuurien heimoon kuuluva varpuslintu. Perunlehvämuuraa tavataan Perussa, ja sen levinneisyysalueen pinta-ala on noin 121 000 km2. Lajia pidetään melko yleisenä, mutta se on vähenemässä elinympäristöjen tuhoutumisen vuoksi. == Lähteet == Luokka:Lehvämuurat
Tuhkakurkkumuura

Tuhkakurkkumuura (Herpsilochmus parkeri) on puumuurien heimoon kuuluva varpuslintu. Tuhkakurkkumuuraa tavataan Perussa. Lajin tunnettuja esiintymiä on vain kaksi, ja sen tunnetun levinneisyysalueen pinta-ala on vain noin 19 km2. Lajia pidetään melko yleisenä, mutta hyvin pienen levinneisyysalueen ja elinympäristöjen tuhoutumisen vuoksi se on luokiteltu vaarantuneeksi. == Lähteet == Luokka:Lehvämuurat Luokka:Uhanalaiset linnut
Claire (täsmennyssivu)

Claire voi tarkoittaa ainakin seuraavia asioita: * Claire, naisen etunimi * Lady Claire, ruokaperunalajike * Le Claire, kaupunki Yhdysvalloissa * Marie Claire, ranskalainen naistenlehti * Claire, sukunimenä: ** Ina Claire (1893–1985), yhdysvaltalainen näyttelijä ==Katso myös== * Eau Claire
Pikkulehvämuura

Pikkulehvämuura (Herpsilochmus sticturus) on puumuurien heimoon kuuluva varpuslintu. Pikkulehvämuuraa tavataan Brasiliassa, Kolumbiassa, Ecuadorissa, Ranskan Guianassa, Guayanassa, Surinamessa ja Venezuelassa, ja sen levinneisyysalueen pinta-ala on noin 786 000 km². Lajia on kuvattu harvinaiseksi, mutta laajan levinneisyysalueen ja vakaan kannankehityksen turvin se on luokiteltu elinvoimaiseksi. == Lähteet == Luokka:Lehvämuurat Luokka:Elinvoimaiset lajit
Petrinjan maanjäristys 2020

Petrinjan maanjäristys oli Kroatian kaupungissa Petrinjassa tapahtunut maanjäristys 29. joulukuuta 2020. Järistyksen magnitudi oli 6,4 Richterin asteikolla. Petrinja sijaitsee noin 50 kilometrin päässä pääkaupunki Zagrebista etelään. Maanjäristyksessä kuoli ainakin seitsemän ihmistä ja loukkaantui parikymmentä. Järistyksellä oli myös jälkijäristyksiä. Suomen ulkoministeri Pekka Haavisto esitti surunvalittelut tapahtuman johdosta ja kertoi Suomen tarjoavan apua Euroopan unionin puitteissa. == Lähteet == Luokka:Vuoden 2020 maanjäristykset Luokka:Maanjäristykset Kroatiassa
World Airlines

World Airlines oli brittiläinen lentoyhtiö päämajanaan London City Airport ja toimi lyhyen aikaa vuonna 1996. == Lähteet == Luokka:Entiset brittiläiset lentoyhtiöt
Luke Letlow

Luke Joshua Letlow (6. joulukuuta 1979 Start, Louisiana – 29. joulukuuta 2020 Shreveport, Louisiana) oli yhdysvaltalainen republikaanisen puolueen poliitikko.Who was Luke Letlow? Louisiana Congressman-elect dies at 41 after being hospitalized with Covid-19 MEAWWLuke Letlow, US congressman-elect, dies of Covid aged 41 The GuardianLouisiana Congressman-Elect Dies From COVID-19 NPR Vuosina 2005–2008 Letlow työskenteli Bobby Jindalin palveluksessa ja tämän jälkeen denveriläisessä QEP Resources -energiayhtiössä johtotehtävissä. Palattuaan Louisianaan vuonna 2014 hän toimi Ralph Abrahamin kampanjapäällikkönä ja ryhtyi tämän henkilöstöpäälliköksi. Letlow valittiin joulukuussa 2020 Ralph Abrahamilta tyhjäksi jääneen paikan täyttäjäksi Yhdysvaltain edustajainhuoneeseen Louisianan viidennestä vaalipiiristä. Hänen ehdokkuudellaan oli Abrahamin tuki. Letlowin oli tarkoitus astua virkaansa 3. tammikuuta 2021. Hän kuitenkin sai tartunnan koronaviruspandemiassa ja joutui 19. joulukuuta 2020 sairaalahoitoon. Aluksi Letlowia hoidettiin Monroessa ja sitten Shreveportissa. Hän kuoli saamastaan tehohoidosta huolimatta 41-vuotiaana koronavirustaudin komplikaatioihin.Louisiana Representative-Elect Dies of COVID-19 Just 5 Days Before Taking Office The Wrap Letlowilla ei tiedetä olleen vaikealle koronavirustaudille altistaneita perussairauksia. Hänellä oli vaimo Julie Barnhill Letlow ja kaksi lasta. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1979 syntyneet Luokka:Vuonna 2020 kuolleet